C 184/114
LV
Eiropas Savienības Oficiālais Vēstnesis
5.5.2022.
Ceturtdiena, 2021. gada 21. oktobris
40. atzinīgi vērtē Komisijas paziņojumu par ekspertu grupas izveidi ar mērķi analizēt dzīves cikla metāna emisiju matricu;
41. mudina Komisiju atbalstīt dalībvalstis datu vākšanā par zālāju oglekļa sekvestrēšanas potenciālu, lai varētu īstenot mērķtiecīgāku pieeju klimata politikai;
42. atzīst, ka ilggadīgu zālāju teritorijās būtiska darbība ir dzīvnieku audzēšana, kas nodrošina lauku saimniecību izdzīvošanu, ekonomisko stabilitāti un pastāvēšanu pauguru un kalnu reģionos, tādējādi nepieļaujot šādu apgabalu aizaugšanu; aicina Komisiju koncentrēt investīciju centienus uz tādu inovāciju finansēšanu, kas saistītas ar metāna inhibitoriem, tostarp ganībās balstītām sistēmām, un sadarboties ar trešām valstīm, kas iesaistītas līdzīgā pētniecībā;
43. norāda uz metāna emisijām, ko rada kūdrāji ar atjaunotu mitrumu; uzsver, ka saskaņā ar pētījumiem sasilšanas ietekme tomēr sasniedz plato pēc atkārtotas mitrināšanas, jo pārtrūkst CO2/N2O emisijas no atjaunotiem kūdrājiem un emitētā metāna darbmūžs ir īslaicīgs (20); uzsver, ka tas neattiecas uz nepārtrauktajām CO2 emisijām no nosusinātiem kūdrājiem, kas izraisa turpmāku sasilšanu; prasa nekavējoties atjaunot mitrumu kūdrājos, lai nodrošinātu labvēlīgo dzesēšanas ietekmi;
44. norāda, ka saskaņā ar stratēģiju “No lauka līdz galdam” vairumam eiropiešu uzturs neatbilst ieteikumiem par veselīgu uzturu un ka iedzīvotāju patēriņa modeļiem ir jāpārorientējas uz veselīgāku pārtiku, uzturu un dzīvesveidu, tostarp palielinot ilgtspējīgi ražotu augu un augu izcelsmes pārtikas, piemēram, svaigu augļu un dārzeņu, veselu graudu un pākšaugu, patēriņu, kā arī lai risinātu jautājumu par gaļas un ultrapārstrādātu produktu pārmērīgu patēriņu, un šīs darbības dos labumu arī videi, proti, mazinās metāna emisijas, uzlabos dzīvnieku labturību un nodrošinās noturīgāku ekonomiku; uzsver, ka ES mēroga uz zinātni balstīti ieteikumi, tostarp skaidri mērķi, par ilgtspējīgu, veselīgu un sabalansētāku uzturu, kas ņem vērā Eiropas pārtikas produktu un uztura kulturālo un reģionālo daudzveidību un patērētāju vajadzības, atbalstītu un iedrošinātu patērētājus, kā arī palīdzētu dalībvalstīm savos uztura ieteikumos integrēt ilgtspējas elementus; aicina Komisiju izstrādāt šādus ieteikumus un konkrētas darbības, lai efektīvi veicinātu veselīgu, ilgtspējīgu un sabalansētāku uzturu;
45. uzsver, ka tehnoloģijas un prakse lauksaimniecības metāna emisiju ierobežošanai, piemēram, ilgtspējīgas lauksaimniecības dzīvnieku pārvaldības metodes, strauji attīstās un ka tās būtu jāizstrādā un jāievieš pēc iespējas drīzāk; aicina Komisiju nodrošināt, ka pierādītas efektīvas un rentablas inovācijas, kas mazina metāna pasākumus lauksaimnieciskajā ražošanā, tiek ātri īstenotas ES un ka ES ražotāji jau pieejamās inovācijas izmanto, lai turpinātu samazināt metāna emisijas kopējās lauksaimniecības politikas (KLP) un valstu stratēģisko plānu ietvaros, tostarp izmantojot īpašas un speciāli paredzētas ekoshēmas un oglekļa lauksaimniecības iniciatīvas saskaņā ar KLP un izmantojot citas privātā vai publiskā finansējuma plūsmas; uzskata, ka lauksaimniekiem būtu jāsaņem finansiāli stimuli no programmas “Apvārsnis Eiropa” un ekonomikas noturības iniciatīvas līdzekļiem, lai ieviestu mazināšanas paņēmienus; tomēr atzīst, ka ir maz ticams, ka lauksaimnieki patstāvīgi atrisinās emisiju problēmas, kas saistītas ar lauksaimniecības dzīvnieku audzēšanu; norāda, ka lauksaimniecības strukturālās atšķirības starp dalībvalstīm un valstu īpatnības ietekmēs šo metožu ieviešanas izmaksas;
46. uzsver, ka jau pastāv labi pierādīta prakse, kas palīdz samazināt kūtsmēslu apsaimniekošanas radītās emisijas; norāda, ka minētā prakse arī samazina lauksaimniecības nozares izdalīto amonjaka daudzumu; aicina Komisiju ierosināt regulatīvus pasākumus, lai nodrošinātu šo metožu izmantošanu, nosakot reālistiskus un vērienīgus mērķus un termiņus; turklāt uzsver, ka slāpekli saturoši mēslošanas līdzekļi rada lielu metāna emisiju apjomu; aicina Komisiju stratēģijas “No lauka līdz galdam” ietvaros atbilstīgi rīkoties, lai samazinātu saistītās emisijas;
47. uzsver, ka ES būtu jāuzņemas galvenā loma pētniecības, inovācijas un izstrādes atbalstīšanā, kā arī jaunu ilgtspējīgu tehnoloģiju un prakses izvēršanā, lai palīdzētu samazināt metāna emisijas visās nozarēs, ieskaitot lopkopību, tostarp uzlabojot metāna emisiju MZV šajā nozarē, lai sekotu līdzi šo mērķu sasniegšanai, un izmantojot jau pieejamās tehnoloģijas,
(20)
Günther, A., Barthelmes, A., Huth, V., Joosten, H., Jurasinski, G., Kobesch, F. un Couwenberg, J., “Prompt rewetting of drained peatlands reduces climate warming despite methane emissions”, Nature Communications, 11, 1644 (2020).